**Sissejuhatus:**
Koolikooride sektsioon koondab endas mudilas-, laste- ja neidudekoore ning koolide segakoore.
Koolikooride sektsiooni kuulub igast omavalitsusüksusest vähemalt üks esindaja.
Kohtutakse kord aastas, vajadusel kohtutakse täiendavalt zoomis.

**Kiire tagasiside 2022 noorte laulupeo lauludele.**

Üldiselt:
- alati võiks olla särtsakust veidi rohkem noorte inimeste jaoks
- laulud on ilusad, huvitavad, lauljatele arendav kava, palju mõtlemise kohti seoses heliloojate ja luuletajatega
-neidudekoorile tundub „Pühapäeva soov“ üsna krõbe pähkel, samas koore arendavad ja meelde jäävad kõige raskemad lood

Ettepanek: võiks teha poistekoorile Kadri Vooranna loost kahe-häälse seade, mida poistekoorid ka edaspidi saaks kasutada. Muidu jääb see laul neile vaid selleks üheks korraks laulupeol esitada, kuna on koos meeshäältega ja neljahäälne. Ja selist koosseisus enamikes koolides pole. Ju sinna tekib ka klaverisaade, siis saab seda laulu ka edaspidi kasutada.

Lastekoori repertuaari kohta avaldati arvamust, et pole kindel, mis neist lauludest jääb lastekoori kavasse pikemaks perioodiks. Veidi kahtlusi tundub tekitavat Kreek.

**Oli noormeeste kooride loomise innustamine (nagu sel korral neidudekooride puhul)**kas need on veel alles?
Alles on üle-eestiline noormeestekoor.

Tõdemine: Neidudekooride vähesuse probleem on suuresti tekkinud seoses koolireformiga.

Küsimusi tekitavad ka vanuseastmed: väiksemates koolides on keeruline ülemineku klassidega. Kas neljas klass on mudilased või lapsed, kas 8 ja 9 klass on lastekoor või neidudekoor. Alati on sel teemal eriarvamusi. Üldine arvamus, et seda pole vaja reguleerida, kuna igal pool on veidi erinev olukord.

Kogemuste kohaselt võiks Neidude kooridele panustada riigigümnaasiumides, seal on suuremad gümnaasiumiklassid ja ehkki kõrvuti on raske teha segakoori ja neidudekoori, siis seal võib see ainsana mõeldav olla. Mõned aktiivsemad koolid teevad tüdrukute osaga lisaks segakoorile ka neidudekoori. Sel juhul saavad neidudekoori naised laulda ühendkoori lululudes segakoori partiisid.

Maakonna laulupidudel on ilmnenud, et poiste- ja lastekoore on järjest keerulisem teha, sest koolid on väga väikesed. Näiteks Valgamaal on terves maakonnas hetkel järel kaks lastekoori ja kaks poistekoori.

Probleem linnades ja suurtes koolides on, et lauljal, lapsevanemal ja dirigendil ei teki isiklikku sidet. Suur mure on ka sellega, et kui keegi liidritest või sõpradest lahkub, siis kipuvad teised järele minema. Soovituseks, et teha koosolek koos vanematega ja mõjutada, et alustatu tehtaks lõpuni.

Tõdemine, et lapsed ootavad repertuaari, mis tuleks kergelt ja oleks rütmikas.

**Kategooriad ja punktid laulupeo ettelaulmistel: kas on vajalik ehkki vabatahtlik?**

See on oluline kuna osadel koorijuhtidel mõjutab see saadavat töötasu.
Kõlas ettepanek loobuda punktidest ja lähtuda lävendist, ent ilmselt see pole võimalik, sest lävendi puhul pole võimalik arvu reguleerida. Aga laulupeol on võimalik vastu võtta näiteks 8000 last ja siis ei saa teisiti, sest millestki on vaja lähtuda ja punktid on ainus selge kriteerium.

Praegu on nii, et kui ettelaulmisel kategooriat ei taotle, siis seda ka ei saa. Koorijuhid küsivad, kas võiks see olla pindlikum, et kui läheb hästi, siis vormistatakse kategooria, kui mitte nii hästi, siis ei pea vormistama?
Tundub, et nii võiks olla küll.

Laulupeo ettelaulmistel on olnud kaugemates kohtades juhuseid, kus žüriis on üks inimene. See tekitab paratamatult subjektiivsuse võimaluse. Kas võiks olla žüriis ikka igal pool kolm liiget. Ja tagasisidet palutakse ka kõigilt liikmetelt.
Kõlab igati loogiliselt.

Kas võiks teha kooriühingu poolt märgukirjad neile koolidele, kes on olnud väga tublid ja tänada-kiita nende õpetajaid. Muidugi võib, kuid kui kellegi on vaja ükskõik mis ajal ja puhul Kooriühingust toetuskirja võib selle kohta alati märku anda. Kindlasti saame aidata.
Võiks kaaluda, et Laulupeo kuraatorid käiksid maakonna koolidirektorite nõupidamistel, need toimuvad iga kuu. Et püüaks aidata kaasa koorilaulu ja laulupeo protsessi tähtsustamisele.

Ettelaulmistel on probleemiks koolikooride puhul saalide ülekoormatus. Kui lapsi on saalis liiga palju, siis ei ole võimalik saavutada kontakti ja teha päriselt tööd. Lastekooride puhul võiks olla piirarv. Mõistlik tundub 300.

**Ettepanekud**:
avalikustada ka need laulud, mis olid laulupeoks kaalumisel, kuid ei läinud laulupeo kavasse. Samuti korjetalgute lood. Need võivad huvi pakkuda.

Noortekoore võiks aidata kvaliteetsete poplauluseadetega, mille juurde käiksid ka lihtsamad klaverisaated. Nii oleks võimalik kaasata repertuaari lapsi ja noori rohkem kõnetavaid laule, samal ajal muusikalises kvaliteedis järele andmata.

Koolituse kohta Heli Roosil ettepanek: mudilaskooride hääleulatuse arendamine on oluline teema, mida on vaja õppida. Näiteks laste peahääle arendamise koolitus, mida Triin Ella tegi, võiks pakkuda huvi mudilaskooride dirigentidele. Kuidas panna mudilased ka veidi kõrgemalt laulma. Muidu jõuab lastekoori ainult teine hääl – pole kõrgeid, pole madalaid hääli.

**Heli Jürgenson seletas põhjalikult koorijuhi kutsetunnistusega seotud temaatikat.**

Sügisest on olemas esmakordselt palgatoetusfond, mille nimel Heli on väga palju vaeva näinud.

Seda saab kasutada dirigendile palka maksev tööandja.
Koorijuhil peab olema:
\* kutsetunnistuses
\* kehtiv tööleping, mis on aastaringne ja sisaldab puhkusepäevi

Heli on mures, et meede käivitub peagi, kuid kahjuks on nii vähe kutsetunnistusega koorijuhte, kes seda kasutada saaks ja innustab kõiki koorijuhi kutsetunnistust tegema.
Kutsetunnistustee taotlemise soov on küll veidi suurenenud, aga siiski väike.
Spordis on kutsetunnistus tänaseks oluline dokument, mille olemasolu on muutunud elementaarseks. Kindlasti läheb nii peagi ka koorijuhtidega.

Tunnistuse taotlemisel on abi kodulehest: koorijuht.ee

Soovituslike töötasude aluseks on kultuuritöötajate miinimumpalk.
Üks 45 minutilise tunni hind sisaldab sama pikka aega ettevalmistustööd.
Ilmselt hakkab raha liikuma Rahvakultuurikeskuse kaudu, see on riigi SA ja riigi poolt jälgitav.

Koolikooride kategooriates oli kunagi selline indikatsioon: 8 tunni tasu nädalas 1 kategooria puhul, 6 tunni tasu nädalas 2 kategooria puhul. 4 tundi nädalas 3 kategooria puhul.
Direktor ei pea seda arvestama, aga võiks, see on soovituslik.

Uues riiklikus meetmes osalemiseks peab olema dirigendil kategooria kohta kutsetunnistus. Leping peab olema 12 kuuline, sisaldama 42 päeva puhkust.
Taotluses tuleb märkida viimase viie aasta erialased koolitused. Dokumente võetakse vastu jooksvalt. Palutakse lisada muudele nõutud dokumentidele ka cv.
Kutsetunnistuse temaatikast saab koorijuht teate ka läbi laulupeo registri.